open-index/open-wikipedia-markdown huggingface dataset:
Yksikkövektori

Matematiikassa **yksikkövektoriksi** kutsutaan vektoria, jonka pituus on 1. Näin ollen mielivaltainen vektori **x** on yksikkövektori, jos ja vain jos se toteuttaa ehdon
:|\mathbf{x}| = 1.

Kolmiulotteisen karteesisen koordinaatiston virittäviä yksikkövektoreita merkitään yleisesti symboleilla \hat \imath, \hat \jmath ja \hat k. Muut yksikkövektorit merkitään usein joko pelkällä hatulla tai pienellä hatullisella e-kirjaimella, jonka alaindeksi kertoo yksikkövektorin suunnan. Esimerkiksi vektorin **x** suuntaista yksikkövektoria merkitään usein symboleilla
:\mathbf{\hat{x}} \quad \mathrm{ja} \quad \mathbf{\hat{e}_x}.

Mielivaltaisen vektorin **x** (ei nollavektorin) suuntainen yksikkövektori saadaan yksinkertaisesti skaalaamalla ko. vektori sen itseisarvon käänteisluvulla:
:\mathbf{\hat{x}} = \frac{\mathbf{x}},\quad|\mathbf{x}| \ne 0.

## Lähteet

## Kirjallisuutta
* 
* 
*
Antoine Gizenga

**Antoine Gizenga** (5. lokakuuta 1925 – 24. helmikuuta 2019) oli kinshasankongolainen poliitikko, joka oli Kongon demokraattisen tasavallan pääministeri vuosina 2006–2008.

Poliittisella urallaan Gizenga toimi varapääministerinä (1960 ja 1961–1962), pääministerinä (1960–1961) ja lyhyen ajan kilpailevan valtionhallinnon päämiehenä (1961). 21 Afrikan, Aasian ja Itä-Euroopan valtiota tunnusti helmikuussa 1962 hänen kapinallisen hallintonsa, joka piti hallussaan Kongon itäosaa Stanleyvillestä (nykyinen Kisangani) käsin. Hän oli vangittuna tammikuusta 1962 heinäkuuhun 1964 ja uudelleen lokakuusta 1964 marraskuuhun 1965, jonka jälkeen hän eli maanpaossa vuoteen 1992 saakka.

Gizenga oli lumumbalaisen puolueen (Parti Lumumbiste Unifié, PALU) presidenttiehdokas vuoden 2006 vaaleissa, joissa hän sijoittui kolmanneksi ensimmäisellä kierroksella noin 13 prosentin ääniosuudella Joseph Kabilan ja Jean-Pierre Bemban jälkeen. Hän tuki voitokasta Kabilaa vaalien toisella kierroksella. Vastineeksi tuesta Kabila nimitti Gizengan pääministeriksi 30.12.2006. Gizenga asettui ehdolle vuoden 2018 presidentinvaaleissa.
## Lähteet

## Aiheesta muualla
*
Toini Vartiainen

**Toini Sirkka-Liisa Vartiainen** () oli suomalainen näyttelijä. Hän oli naimisissa näyttelijä Erkki Viljoksen kanssa 1955–1957. He näyttelivät yhdessä muun muassa elokuvan *[[Siltalan pehtoori (vuoden 1953 elokuva)|Siltalan pehtoori]]* uusintafilmatisoinnissa 1953. Vartiaisen muita tunnettuja elokuvia ovat muun muassa *[[Levoton veri]]* (1946), *[[Nuoruus sumussa]]* (1946), *[[Sadan miekan mies]]* (1951), *[[Kesäillan valssi (elokuva)|Kesäillan valssi]]* (1951) ja *[[Minäkö isä!]]* (1954).

## Ura

Toini Vartiainen muutti kotikaupungistaan Raumalta Helsinkiin päästyään opiskelemaan Suomen Filmiteollisuuden perustamaan filmikouluun. Hän esiintyi ensimmäisen kerran valkokankaalla 15-vuotiaana elokuvassa *[[Herrat ovat herkkäuskoisia]]* vuonna 1939. Uransa aikana hän esiintyi kaikkiaan 26 elokuvassa, skaalaan kuului niin melodraamoja kuin kepeitä komedioita.

Vartiainen teki naispääosat muun muassa Valentin Vaalan komedioissa *[[Omena putoaa...]]* ja *Minäkö isä!*. Aikalaiskriitikot kiittelivät hänen suoritustaan elokuvassa *[[Suomalaistyttöjä Tukholmassa]]*: ”raikas komediennetyö ja tämän vaalean ’vilsketytön’ paras filmisuoritus”. Vartiaisen lahjakkuus pantiin merkille jo *Sadan miekan miehessä*, jossa hän osoitti ”vallan uusia komediennen kykyjä”. Vartiainen nähtiin usein räiskyvissä tyttörooleissa, mutta hän esiintyi myös dramaattisemmissa osissa. Hänellä oli nuoremman sisaren rooli Teuvo Tulion elokuvassa *[[Levoton veri]]* (1946). Hänet muistetaan myös *[[Suomisen Olli]]* -elokuvien Elina Suomisena, tosin kahdessa elokuvassa Elinaa esitti hyvin samannäköinen Sirkka Sipilä. Vartiainen työskenteli SF-tuotantojen ohella myös Suomi-Filmin ja Fennada-Filmin palkkalistoilla. Fennadalla hän teki naispääosat hyvin menestyneissä sotilasfarsseissa *[[Kaikkien naisten monni]]* ja *[[Miljonäärimonni]]*. Radioteatteriin hänellä oli vakituinen kiinnitys vuosina 1950–1954. Vartiainen teki viimeisen elokuvaroolinsa vuonna 1960.

Toini Vartiainen oli naimisissa kaikkiaan neljästi. Miehensä Arvid Alménin kanssa hänellä oli yksi poika. Kolmannen miehensä, näyttelijä Erkki Viljoksen kanssa hän avioitui vuonna 1955, ja liitosta syntyi yksi tytär. Pari erosi vuonna 1957. Neljännen kerran Vartiainen avioitui Lauri Hyrskeen kanssa, ja liitosta syntyi kaksi poikaa ja tytär.

Toini Vartiainen kuoli 66-vuotiaana vuonna 1990. Hänet on haudattu Helsinkiin Hietaniemen hautausmaalle.

## Filmografia

## Lähteet

## Aiheesta muualla
* 
*
Garrett Hedlund

**Garrett John Hedlund** (s. 3. syyskuuta 1984 Roseau, Minnesota, Yhdysvallat) on yhdysvaltalainen näyttelijä. Hänen tunnetaan muun muassa rooleistaan elokuvissa *[[Troija (elokuva)|Troija]]*, *[[Eragon (elokuva)|Eragon]]* ja *[[Inside Llewyn Davis]]*.

Hedlund vietti lapsuutensa vanhempiensa maatilalla. Hänen vanhempansa Robert Martin Hedlund ja Kristi Ane erosivat hänen ollessaan pieni. Yhdeksännellä luokalla hän muutti perheensä kanssa Arizonaan, jossa hän alkoi ottaa yksityistunteja näyttelemisessä. Hän toimi myös mallina *Teen Magazinelle* ja *LL Beanille*. Valmistuttuaan lukiosta Hedlund muutti Los Angelesiin aloittaakseen uransa näyttelijänä ja sai osan ensimmäiseen elokuvaansa *[[Troija (elokuva)|Troija]]*, jossa hänen vastanäyttelijänään toimi Brad Pitt. Hänen seuraava elokuvansa oli amerikkalaisesta jalkapallomaailmasta kertova *[[Friday Night Lights (elokuva)|Friday Night Lights]]*, jossa hän pääsi näyttelemään nuorena ihailemansa Tim McGrawin poikaa.

## Filmografia
* *[[Troija (elokuva)|Troija]]* (2004)
* *[[Friday Night Lights (elokuva)|Friday Night Lights]]* (2004)
* *[[Neljä veljeä]]* (2005)
* *[[Eragon (elokuva)|Eragon]]* (2006)
* *[[Georgia Rule]]* (2007)
* *[[Death Sentence]]* (2007)
* *[[Country Strong]]* (2010)
* ** (2010)
* *[[Matkalla (vuoden 2012 elokuva)|Matkalla]]* (2012)
* *[[Inside Llewyn Davis]]* (2013)
* *[[Lullaby (elokuva)|Lullaby]]* (2014)
* *[[Murtumaton]]* (2014)
* *[[Mojave (elokuva)|Mojave]]* (2015)
* *[[Pan (vuoden 2015 elokuva)|Pan]]* (2015)
* *[[Billy Lynn’s Long Halftime Walk]]* (2016)
* *[[Mudbound]]* (2017)
* *[[Burden]]* (2018)
* *[[Triple Frontier]]* (2019)
* *[[Dreamland (vuoden 2019 elokuva)|Dreamland]]* (2019)
* *[[Dirt Music]]* (2019)
* *[[The United States vs. Billie Holiday]]* (2021)

## Aiheesta muualla

*
BackupHDDVD

**BackupHDDVD** on ilmainen, avoimen lähdekoodin komentorivityökalu, joka pyrkii auttamaan AACS-suojattujen HD&nbsp;DVD -levyjen suojauksen purkamisessa ja mahdollistamaan näiden levyjen sisällön tallettamisen. Ohjelman on ohjelmoinut nimimerkkiä Muslix64 käyttävä ohjelmoija. 

BackupHDDVD ei sinänsä pysty kopioimaan sisältöä, vaan siihen vaaditaan lisäksi HD&nbsp;DVD-levyn nimikekohtainen salausavain. BackupHDDVD ei kykene auttamaan tämän salausavaimen etsimisessä. Useita viikkoja ohjelman julkaisun jälkeen ei salausavaimia vielä kerrottu löytyneen. Kuitenkin tammikuun 2007 puolivälin jälkeen salausavaimia on löydetty moniin nimikkeisiin ja niitä on julkaistu internetissä. Avaimia on ilmeisesti saatu joidenkin mediasoitinten jäljiltä RAM-muistista. 

## Historia
18. joulukuuta 2006 julkaistiin video, jossa näytettiin elokuvan *[[Full Metal Jacket]]* kopiosuojauksen poisto ja siirto tietokoneen kiintolevylle. Video lähetettiin YouTube-palveluun. Video on myöhemmin poistettu Warner Brothers -elokuvayhtiön pyynnöstä, sillä videopätkässä näytettiin muutaman sekunnin ajan elokuvan sisältöä. Kaksi päivää videon julkaisun jälkeen julkaistiin työkalu. Mukana oli myös ohjelman lähdekoodi ja dokumentointi. Linkki ohjelmaan lähetettiin Doom9-keskustelupalstalle keskusteluketjuun, jonka oli aloittanut ohjelman luoja Muslix64.

Ohjelman dokumentaatio ja keskustelupalstalla oleva viesti sisälsivät vihjeitä salausavainten selville saamiseksi. Muslix64 väitti, että salausavaimet olisivat RAM-muistissa helpottamassa elokuvan toistoa PowerDVD-ohjelmassa. CyberLink, PowerDVD-ohjelmaa myyvä yhtiö, on sittemmin kiistänyt, että salausavaimen voisi saada selville heidän ohjelmansa avulla.

2. tammikuuta 2007 Muslix64 julkaisi päivitetyn version työkalustaan, versionumeron 1.0, joka kykeni purkamaan levyn sisällön salausavaimella, mutta mukana oli myös muita uusia ominaisuuksia.

## Lähteet

## Aiheesta muualla
* Alkuperäinen kirjoitus Doom9-keskustelupalstalla
* BackupHDDVD V1.0
* BackupHDDVD (Official Mirror, Direct Download)
Petra van Staveren

**Petronella ("Petra") Grietje van Staveren** (s. 2. kesäkuuta 1966 Kampen, Overijssel) on alankomaalainen uimari, joka voitti 100 metrin rintauinnin olympiakultaa (ajalla 1.09,88) kesäolympialaisissa 1984 Los Angelesissa .

## Lähteet
Jussi Kurikkala

**Juho ”Jussi” Samuli Kurikkala** (12. elokuuta 1912 Kalajoki – 10. maaliskuuta 1951 Helsinki) oli suomalainen maastohiihtäjä.

Kurikkala voitti 17 km:n Suomen mestaruuden 1936. Hän voitti kolme mitalia hiihdon maailmanmestaruuskilpailuista: hopeaa 4&nbsp;×&nbsp;10 kilometrin viestissä vuonna 1937, kultaa 4&nbsp;×&nbsp;10 kilometrin viestissä vuonna 1938 ja kultaa 18 kilometrin hiihdossa vuonna 1939. Vuonna 1941 Kurikkala voitti Cortina d'Ampezzon MM-kilpailuissa kultaa 50 kilometrillä ja 4&nbsp;×&nbsp;10 kilometrillä sekä hopeaa 18 kilometrillä, mutta kisojen MM-arvo peruttiin jälkikäteen. Kurikkala oli myös hyvä kestävyysjuoksija, ja hän sijoittui maratonilla 13:nneksi Lontoon olympiakisoissa 1948.

Kurikkala kuoli 38-vuotiaana laajalle vatsan alueelle levinneeseen syöpään maaliskuussa 1951. Lauri Järvinen on kirjoittanut hänestä elämäkertateoksen *Jussi Kurikkala – Kalajoen Junkkari*. Antonio da Cudanin veistämä Jussi Kurikkalan patsas paljastettiin Kalajoella 12.8.1989. Kalajoen Junkkarit on järjestänyt Jussi Kurikkalan muistohiihtoja vuodesta 1958 alkaen.

## Lähteet

## Kirjallisuutta
* Lauri Järvinen: *Jussi Kurikkala – Kalajoen junkkari* (, 1990)

## Aiheesta muualla
* 
* Suomi pikahiihdon maailmanmestari. Kurikkala ja Karppinen saavuttivat kaksoisvoiton 18 km:llä, Helsingin Sanomat, 16.02.1939, nro 45, s. 12, Kansalliskirjaston digitaaliset aineistot
Kalansilmä

**Kalansilmä** on kameran objektiivi, joilla on erittäin lyhyt polttoväli siten, että kuvakulma on lähes 180 astetta. Kalansilmäobjektiivi tuottaa kuvaan vääristymän, niin sanotun tynnyrivääristymän. Osa kalansilmäobjektiiveistä tuottaa nelikulmaiselle filmille tai kennolle pyöreän kuvan, joka on kuvakulmaltaan sekä pysty että vaakasuuntaan lähes 180 astetta, ja jättää tämän ulkopuolisen alueen mustaksi.

## Kalansilmäobjektiivin käyttötilanteita

Kalansilmäobjektiivi ovat laajakulmaobjektiivin erikoisryhmä, joita käytetään silloin, kun tavanomainen laajakulmaobjektiivi ei riitä. Toisaalta kalansilmäobjektiiveja voimakkaan tynnyrivääristymänsä vuoksi käytetään luomaan taiteellisia vaikutelmia esimerkiksi maisemista. Kalansilmäobjektiiviä käytetään hyvin yleisesti tehosteena extreme-lajien kuvaamisessa, esim. skeittaus- ja lumilautailuvideoissa. Suuren - yleensä liki 180 astetta - kattavan kuvakentän takia kalansilmälinssit ovat yleisesti käytössä 360x180 asteen pallopanoraamakuvauksessa.

## Kuvia

Kuva:Wide_objectives.jpg|Kalansilmäadaptereita
Kuva:Canon with Marumi.JPG|Marumi Super Fish-eye 0.25X -objektiivilla otettu kuva
Kuva:Sony dcr-trv340e.JPG|Sony DCR-TRV340E -videokamera, johon on kiinnitetty kalansilmäadapteri
Kuva:Samyang 8mm f3.5 fish-eye.jpg|Samyang 8mm ƒ/3,5 -kalansilmäobjektiivi, huomaa pulleahko etuelementti ja kiinteä vastavalosuoja


## Aiheesta muualla

* Digital Photography school: Kalasilmäobjektiiveilla otettuja valokuvia
Martti Lauronen

**Martti Lauronen** (15. lokakuuta 1913 Joensuu – 4. kesäkuuta 1987) oli suomalainen maastohiihtäjä, joka kilpaili kansainvälisellä tasolla 1930-luvulla ja 1940-luvun alussa.

Lauronen voitti kultamitalin 4&nbsp;×&nbsp;10 kilometrin viestissä hiihdon maailmanmestaruuskilpailuissa 1938. Samoissa kisoissa hän sijoittui 18 kilometrin hiihdossa viidenneksi. Sittemmin mitätöidyissä vuoden 1941 MM-kilpailuissa hän voitti myös viestikultaa sekä sijoittui 50 kilometrillä seitsemänneksi ja 18 kilometrillä kymmenenneksi.

Lauronen voitti 18 kilometrillä Suomen-mestaruuden vuonna 1938. Salpausselän Kisoissa hän sijoittui 18 kilometrillä toiseksi vuonna 1941.

Lauronen oli Suomen Hiihtoliiton liittovaltuuston jäsen vuosina 1951–1971.

## Lähteet
Patricia Stokkers

**Patricia Stokkers** (1. toukokuuta 1976 Utrecht) on entinen alankomaalainen uimari, joka edusti kotimaataan kesäolympialaisissa 1996. Siellä hän sijoittui kuudenneksi 4 × 200 metrin vapaauintiviestissä. Joukkueessa uivat myös Carla Geurts, Minouche Smit, ja Kirsten Vlieghuis. Heidän aikansa oli 8.08,48.

Vuotta aikaisemmin sama joukkue oli voittanut hopeaa samalla matkalla pitkän radan EM-kilpailuissa Wienissä.
Zeemanin ilmiö

**Zeemanin ilmiö** on aineen rakenteeseen liittyvä ilmiö, joka tarkoittaa spektriviivojen jakautumista useampaan magneettikentän vaikutuksesta. Se on analoginen sähkökentän vaikutuksesta havaittavan Starkin ilmiön kanssa. Zeemanin ilmiö on tärkeä sovellutuksissa, muun muassa NMR-spektroskopiassa ja Mössbauer- eli NGR-spektroskopiassa.

## Fysikaalinen perusta

Useimmissa atomeissa on useita elektronikonfiguraatioita, joilla on sama energia. Tilat ovat siis degeneroituneita ja antavat saman spektriviivan. Magneettikentän *B* vaikutuksesta degeneraatio rikkoontuu ja energiatilat saavat hieman eri energiat. Kuvassa tätä jakaantumista on liioiteltu.

Ilman magneettikentän vaikutusta (*B* = 0) tiloilla a, b, ja c on sama energia (vastaavasti d, e, ja f). Magneettikentän vaikutuksesta spektriviiva, joka syntyy transitiosta tilojen a ja e välillä onkin eri paikassa kuin tilojen a ja f välisestä energiaerosta syntyvä spektriviiva. Kaikki siirtymät energiatilalta toiselle eivät ole sallittuja. Tilojen jakautumisen suuruus riippuu magneettikentän voimakkuudesta.

Zeemanin ilmiön havaitsi alankomaalainen fyysikko Pieter Zeeman 1896 tutkiessaan miten magneettikenttä vaikuttaa atomien lähettämään valoon. Hän huomasi, että kaksi natriumin spektriviivaa leveni hänen asettaessaan natriumliekin magneettikenttään. Atomin rakennetta ei tuolloin vielä tunnettu, joten Hendrik Lorentzin klassisen fysiikan teoreettisten tarkastelujen pohjalta pystyttiin Zeemanin ilmiön perusteella sanomaan, että atomissa täytyy olla keveitä, negatiivisesti varattuja hiukkasia. Elektronit havaittiinkin noin vuotta myöhemmin.

Koska Zeemanin havaitessa ilmiön elektronien spinistä ei vielä tiedetty mitään, ilmiö, missä elektronien nettospin on nolla, nimettiin Zeemanin ilmiöksi. Vasta myöhemmin osattiin selittää tapaukset, joissa elektronien yhteen laskettu spin on nollasta poikkeava. Tällöin puhutaan **anomaalisesta Zeemanin ilmiöstä**.

## Englanninkielistä kirjallisuutta
*

## Katso myös
* Spektroskopia

## Aiheesta muualla

* Zeemanin ilmiö, Tietosanakirja. Osa 10, palsta 1840–1841. Tietosanakirja-osakeyhtiö 1919
Mick Fleetwood

**Michael John Kells ”Mick” Fleetwood** (s. 24. kesäkuuta 1947 Redruth, Cornwall, Britannia) on brittiläinen muusikko, joka tunnetaan Fleetwood Macin rumpalina.

## Uran alkuvaiheet

Fleetwoodin perhe muutti toistuvasti isän työn vuoksi, ja 15-vuotiaana Mick asettui lopulta asumaan Lontooseen siskonsa kanssa. Hän oli opetellut soittamaan rumpuja 13-vuotiaana ja liittyi ensimmäiseen yhtyeeseensä vuonna 1963. Sitä seurasi sarja muita bändejä, kunnes vuonna 1967 Fleetwood perusti John McVien ja Peter Greenin kanssa Fleetwood Macin.

## Fleetwood Mac

Fleetwood Mac menestyi blues-yhtyeenä kohtalaisesti, kunnes lukuisten kokoonpanomuutosten jälkeen vuonna 1974 Mick Fleetwood löysi yhtyeeseen yhdysvaltalaiset Lindsey Buckinghamin ja Stevie Nicksin, mistä alkoi Fleetwood Macin supertähteyden aika. Yhtye toimii edelleen.

## Soolotuotanto

Mick Fleetwood on julkaissut myös soolomateriaalia, kuten ensimmäisen oman albuminsa, worldbeat-vaikutteisen *The Visitorin* (1981). Sen seuraajaksi ilmestyi vuonna 1983 *I'm Not Me*. Vuonna 2004 hän julkaisi oman levy-yhtiönsä TallMan Recordsin kautta levyn *Something Big*, joka oli tehty yhteistyössä lauluntekijä Todd Smallwoodin kanssa.

## Muu ura

Fleetwood on toiminut muusikonuransa ohella myös näyttelijänä. Hän on esiintynyt muun muassa elokuvissa *[[Star Trek: The Next Generation]]* ja *[[Juokse tai kuole]]*. Fleetwood oli mukana juontamassa vuoden 1989 Brit Awards -tapahtumaa. Vuonna 1990 häneltä ilmestyi omaelämäkerta *Fleetwood*.

## Yksityiselämä

Mick Fleetwood on ollut kolmesti naimisissa, ja hänellä on neljä lasta. Hän asuu Los Angelesissa, on asunut Yhdysvalloissa 1970-luvulta lähtien ja  sai Yhdysvaltain kansalaisuuden vuonna 2006. Hänen sisarensa oli näyttelijä Susan Fleetwood, joka kuoli 1995. Fleetwood koki 1980-luvulla henkilökohtaisen konkurssin.

## Lähteet

## Aiheesta muualla
*
Matías Fernández

**Matías Fernández** (s. 15. toukokuuta 1986 Buenos Aires, Argentiina) on chileläinen jalkapalloilija, joka edustaa kolumbialaista Atlético Junioria. Euroopassa hän pelasi vuosina 2006–2017 ja edusti tuolloin espanjalaista Villarrealia, portugalilaista Sportingia sekä italialaisia Fiorentinaa ja Milania. Hän on pelipaikaltaan keskikenttäpelaaja. 

## Seuraura
### Colo-Colo

Fernández aloitti uransa Chilen menestyneimmässä seurassa Colo-Colossa 12-vuotiaana. Hän debytoi ykkösjoukkueessa 1. elokuuta 2004 Universidad de Chileä vastaan. Viikkoa myöhemmin hän maalasi kahdesti liigaottelussa Cobresalia vastaan. Hänet valittiin vuoden tulokkaaksi. Vuonna 2006 Fernández auttoi joukkueensa sen historian 24. liigamestaruuteen ja auttoi hienoilla otteillaan joukkueensa Copa Sudamericanan loppuotteluun, tekemällä turnauksessa yhdeksän maalia, kuudessa ottelussa. Hänet valittiin Etelä-Amerikan sarjojen parhaaksi pelaajaksi vuonna 2006.

### Villarreal

18. lokakuuta 2006 Villarreal osti Fernándezin 8,7 miljoonalla eurolla. Real Madridin ja Chelseankin kiinnostuksen kohteena ollut chileläinen liittyi Villarrealin riveihin tammikuussa 2007 siirtoikkunan avautuessa. Debyyttinsä espanjalaisseurassa hän teki 7. tammikuuta 2007 1–0-tappio-ottelussa Valenciaa vastaan. Fernández pelasi täydet 90 minuuttia. Fernándezin alku joukkueessa ei sujunut maalien merkeissä hyvin, eikä maaleja syntynyt samaan tapaan kuin Colo-Colossa. 29. huhtikuuta 2007 viidennessätoista liigaottelussa Fernández aukaisi vihdoin maalihanansa Villarrealinkin paidassa, kun hän iski 0–3-voittomaalin Gimnàsticin verkkoon.

### Sporting CP

Heinäkuussa 2009 Fernández siirtyi portugalilaiseen Sporting Clube de Portugaliin. Hän pelasi Sportingissa 69 pääsarjaottelua ja teki niissä 12 maalia.

### Fiorentina

Heinäkuussa 2012 Fernández siirtyi italialaiseen Fiorentinaan.

## Maajoukkueura

Chilen maajoukkuetta Fernández on edustanut 74 kertaa ja maaotteluissa hän on tehnyt 14 maalia. Hän pelasi Chilen joukkueessa vuosien 2007, 2011 ja 2015 Copa Américassa sekä vuoden 2010 MM-kilpailuissa.. Hän toimi Chilen nuorten maajoukkueen kapteenina vuoden 2005 nuorten MM-kisoissa.

## Lähteet
*
*

### Viitteet
Kihon

**Kihon** () on japania ja tarkoittaa budo-lajin perustekniikkaa sekä sen sitkeää, hellittämätöntä harjoittelemista. Loputtoman perustekniikkaharjoituksen tarkoitus on saattaa budon harjoittelija varmemmaksi ja parantaa perustekniikan osaamista hänen valmiuksiensa ja osaamistasonsa kasvaessa hänen edistyessään ja harjoittelun edetessä . Tavallisesti kaikkien budo-lajien harjoittelukertaan kuuluu *kihon* osio.  Ongelmien ilmaantuessa harjoittelussa, budoka palaa kihon-harjoitteluun, korjatakseen virhesuorituksen syyt tai ilmenneet heikkoudet tekniikassaan.

## Lähteet
Club Social y Deportivo Colo-Colo

**Club Social y Deportivo Colo-Colo** on chileläinen vuonna 1925 perustettu jalkapalloseura Santiagon kaupungista. Colo-Colo on Chilen menestynein jalkapalloseura, se on voittanut maan Primera Divisiónin mestaruuden 31 kertaa. Cup-mestaruuden se on voittanut 11 kertaa. Vuonna 1991 se voitti ensimmäisenä chileläisenä seurana Copa Libertadoresin. Colo-Colo pelaa kotiottelunsa 47 347 katsojaa vetävällä Estadio Monumental David Arellanolla. Joukkueen lempinimiä ovat: *Albos* (lumivalkoiset), *Cacique* ja *Eterno Campeón* (ikuinen mestari).

## Saavutukset
### Kansalliset saavutukset
**Liga Central de Football / Asociación de Fútbol de Santiago**'
***Mestaruudet** (4): 1925, 1928, 1929, 1930
**Primera División**
***Mestaruudet** (31): 1937, 1939, 1941 (ei tappioita kaudella), 1944, 1947, 1953, 1956, 1960, 1963, 1970, 1972, 1979, 1981, 1983, 1986, 1989, 1990, 1991, 1993, 1996, 1997 (Clausura), 1998, 2002 (Clausura), 2006 (Apertura & Clausura), 2007 (Apertura & Clausura), 2008 (Clausura)), 2009 (Clausura), 2014 (Clausura), 2015 (Apertura)
**[[Copa Chile]]**
***Mestaruudet (11)**: 1958, 1974, 1981, 1982, 1988, 1989, 1990, 1994, 1996, 2016

### Kansainväliset saavutukset
**[[Copa Libertadores de América]]**
***Mestaruudet (1):** 1991
***2-sija (1):** 1973
**[[Intercontinental Cup]]**
***2-sija (1):** 1991
**[[Recopa Sudamericana]]**
***Mestaruudet (1):** 1992
**[[Copa Interamericana]]**
***Mestaruudet (1):** 1991
**[[Copa Sudamericana]]**
***2-sija (1):** 2006

## Tunnettuja pelaajia

## Lähteet

## Aiheesta muualla

* Seuran sivut
John McVie

**John Graham McVie** (s. 26. marraskuuta 1945 Lontoo) on brittiläinen basisti, joka on soittanut Fleetwood Macissa ja John Mayallin yhtyeessä. 

## Ura
McVie aloitti varhaisella iällä trumpetinsoiton. Noin neljäntoista vuoden iässä trumpetin kuitenkin korvasi kitara ja pian basso. McVie pääsi soittamaan John Mayallin Bluesbreakers-yhtyeeseen. Vuonna 1967 Peter Green ja Mick Fleetwood pyysivät McVietä liittymään juuri perustamaansa Fleetwood Maciin. Alun perin McVie kieltäytyi, ja Fleetwood Mac otti väliaikaiseksi basistikseen Bob Brunningin. McVie jäi harkitsemaan asiaa ja tulikin pian Brunningin tilalle. McVie soitti Fleetwood Macissa siitä lähtien yhtäjaksoisesti 2020-luvulle asti. McVie nimettiin Fleetwood Macin jäsenenä Rock and Roll Hall of Fameen vuonna 1998.

McVie julkaisi vuonna 1991 sooloalbumin *John McVie's Gotta Band with Lola Thomas*.

## Yksityiselämä
McVie oli naimisissa yhtyetoverinsa Christine McVien kanssa. Avioliiton päätyttyä eroon hän meni vuonna 1978 uusiin naimisiin Julie Anne Rubensin kanssa. McVielle myönnettiin vuonna 1986 Yhdysvaltain kansalaisuus.

Jo pitkään alkoholiongelmiensa kanssa painiskellut McVie onnistui vieroittautumaan 1980-luvun lopulla. Vuonna 1989 hänelle syntyi tytär.

## Lähteet
Finnrose 45

**Finnrose 45** on  Oy Fiskars Ab Turun veneveistämön valmistama ja Angus Primrosen suunnittelema ketsitakiloitu moottoripurjehtija. Veneitä valmistettiin 1970-luvulla kahdeksan kappaletta, joista suurin osa myytiin vientiin. Viimeinen runko jäi puolivalmiina Fiskarsille, ja siitä rakennettiin vuosina 1980-81 meripartiolaisten koulutusalus *Rhea* Turun Sinikotkille. Myöhemmin Finnrose 45:n muoteilla on valmistettu vielä yhdeksäs runko. Muotit päätyivät sittemmin Nauticat Yachtsille, jossa ne tiettävästi edelleen sijaitsevat.

Finnrose 45:n ohella valmistettiin myös pienempää mallia Finnrose 37.

Finnrose 45 tunnetaan merikelpoisena ja vankkarakenteisena veneenä, jonka tilavassa rungossa on hyvät asumistilat.

## Lähteet
* Partiopoikalippukunta Turun Sinikotkien www-sivut 
* Kirja: Neptunuksen hengessä ()
Very

**Very** on Pet Shop Boysin 27. syyskuuta 1993 julkaisema albumi. Se oli yhtyeen seitsemäs albumijulkaisu. Se uudelleenjulkaistiin 2001. Se myi platinaa Britanniassa ja kultaa Yhdysvalloissa (500.000 kpl.).

Levyä olivat yhtyeen jäsenten lisäksi tuottamassa Stephen Hague ja Brothers in Rhythm. *[[Q Magazine|Q]]* sijoitti *Veryn* 91. sijalle "sadan parhaan brittiläisen albumin" listalla vuonna 2000. Varsinaisten jäsenten Neil Tennantin ja Chris Lowen lisäksi levyn kappaleilla kuullaan useita vierailevia muusikoita. 

Levystä julkaistiin rajoitettu kahden levyn painos ”Very Relentless”. Toinen levy, Relentless, sisälsi kuusi kappaletta kokeilevampaa ja instrumentaalisempaa discomusiikkia.

*Helsingin Sanomien* musiikkitoimitus otti albumin mukaan vuoden 1993 päätteeksi tekemäänsä Vuoden levyt -koosteeseen.

## Kappaleet
#
#
#
#
#
#
#
#
#
#
#
#
#

## Arviot
* Allmusic: 
* Robert Christgau: A

## Aiheesta muualla
* Very discogs.com -sivustolla

## Lähteet
Melekeok

**Melekeok** on yksi Palaun saarivaltion kuudestatoista osavaltiosta. Se sijaitsee maan suurimman saaren Babeldaobin itärannikolla. Sen pinta-ala on 28 neliökilometriä ja siellä on 278 asukasta (vuonna 2015). Melekeokissa sijaitsee Ngerulmud, jonne Palaun valtionhallinto siirrettiin 7. lokakuuta 2006. 

Melekeokin alueella sijaitsee Mikronesian suurin makeanveden allas, 493 hehtaarin laajuinen Ngardokjärvi. Järvessä elää pieni krokotiilipopulaatio. Se on tärkeä myös monien endeemisten lintujen kotipaikkana.

## Kuvia

Tiedosto:Melekeok.png|Melekeok ja Babeldaobin itärannikko
Tiedosto:Beach-in-melekeok20071222.jpg|Melekeokin rannikkoa


## Lähteet

## Aiheesta muualla
Sarakasvit

**Sarakasvit** (Cyperaceae) on Poales-lahkoon kuuluva kasviheimo, johon kuuluu 98 sukua ja 4350 lajia. Heimonimen synonyymejä ovat *Kobresiaceae*, *Mapaniaceae*, *Papyraceae* ja *Scirpaceae*.

Sarakasvit muistuttavat ulkonäöltään heinäkasveja, mutta heinien varsi on ontto, sarojen varsi on täyteinen. Sarakasvit ovat tuulipölytteisiä, ja niiden kukinto on joko useiden kukkien muodostama tähkä tai useiden tähkien muodostama tähkistö.

Sarakasveja tavataan likimain kaikkialla maailmassa, eniten Aasian ja Etelä-Amerikan trooppisissa osissa. Sarakasveja kasvaa monenlaisissa oloissa, mutta suurin osa niistä viihtyy kosteissa ja niukkaravinteisissa kasvupaikoissa.

Sarakasveihin kuuluu muun muassa monenlaisia kaisloja, kuten järvikaislat (*Schoenoplectus*), ruskokaislat (*Blysmopsis*) ja sädekaislat (*Cyperus*). Heimon runsaslajisin suku on kuitenkin sarat (*Carex*). Suomessa saroja kasvaa etenkin soilla ja kaisloja vesien äärellä.

## Sukuja
* *[[ruskokaislat|Blysmopsis]]* – ruskokaislat
* *[[tähkäkaislat|Blysmus]]* – tähkäkaislat
* *[[mukulakaislat|Bolboschoenus]]* – mukulakaislat eli merikaislat
* *[[sarat|Carex]]* – sarat
* *[[taarnat|Cladium]]* – taarnat
* *[[hiuksiot|Coleochloa]]* – hiuksiot
* *[[sädekaislat|Cyperus]]* – sädekaislat
* *[[Dulichium arundinaceum|Dulichium]]* – bambukaislat, ainoa laji *[[Dulichium arundinaceum]]*
* *[[pilliluikat|Eleocharis]]* – pilliluikat eli luikat
* *[[suovillat|Eriophorum]]* – suovillat
* *[[rassikaislat|Fimbristylis]]* – rassikaislat
* *[[harjasluikat|Isolepis]]* – harjasluikat
* *[[sarakkeet|Kobresia]]* – sarakkeet
* *[[keriöt|Kyllinga]]* – keriöt
* *[[piirtoheinät|Rhynchospora]]* – piirtoheinät
* *[[putkikaislat|Schoenoplectus]]* – putkikaislat eli järvikaislat
* *[[ruosteheinät|Schoenus]]* – ruosteheinät
* *[[pallokaislat|Scirpoides]]* – pallokaislat
* *[[röyhykaislat|Scirpus]]* – röyhykaislat eli kaislat
* *[[koviot|Scleria]]* – koviot
* *[[nuppiluikat|Trichophorum]]* – nuppiluikat eli tupasluikat
* *[[sarakit|Uncinia]]* – sarakit
* *[[nuokkuruostio|Xyroschoenus]]* – nuokkuruostiot, ainoa laji nuokkuruostio (*Xyroschoenus hornei*)

## Esimerkkejä lajeista
* korpikaisla (*Scirpus sylvaticus*)
* kuusamonsarake (*Carex simpliciuscula*, syn. *Kobresia simpliciuscula*)
* mutaluikka (*Eleocharis mamillata*)
* papyrussädekaisla (*Cyperus papyrus*)
* tupasvilla (*Eriophorum vaginatum*)
* sormisara (*Carex digitata*)
* viiltosara (*Carex acuta*)

## Lähteet

## Aiheesta muualla
* Suomen Lajitietokeskus: Sarakasvit (''Cyperaceae'')
* Finto: Kassu – Kasvien suomenkieliset nimet: Sarakasvit
* Global Biodiversity Information Facility (GBIF): Cyperaceae 
* Integrated Taxonomic Information System (ITIS): Cyperaceae 
* Flora of North America: Cyperaceae 
* Flora of China: Cyperaceae
Sepänkylä (Mustasaari)

**Sepänkylä** () on Mustasaaren kunnan hallinnollinen keskus, joka on osa tilastollista Vaasan keskustaajamaa. Taajaman asukkaista Mustasaaren puolella eli Sepänkylässä asuu 8&nbsp;171 henkilöä. 

Sepänkylän asunnoissa on sekä omakotitaloja, rivitaloja että kerrostaloja. Sen keskuksesta on Vaasan keskustaan noin kolme kilometriä, ja Sepänkylä on kasvanut yhteen Vaasan Purolan ja Asevelikylän lähiöiden kanssa. Sepänkylä on Mustasaaren suomenkielisintä aluetta, ja se on käytännössä Vaasan lähiö. Sepänkylässä on paljon erilaisia palveluja: ruotsinkielinen peruskoulu ja lukio, suomenkielinen peruskoulu, kunnantalo, seurakuntatalo, kirjasto, terveyskeskus, Botnia-halli, K-supermarket (Piffi), hotelli (Vallonia) sekä muita liikkeitä. Sepänkylässä on myös Folkhälsanin talo. Sepänkylästä on lähtöisin mm. Lukossa ja nykyään Vaasan Sportissa työskentelevä jääkiekkoilija Markus Jämsä sekä Tampereen Ilveksen jalkapalloilija Henri Scheweleff. Molemmat ovat myös KoMu HT:n kasvatteja.

## Kuvia Sepänkylältä

Tiedosto:Botniahalli 20190603.jpg | Botniahalli.


## Lähteet
Luísa Todi

**Luísa Rosa de Aguiar Todi** (9. tammikuuta 1753 Setúbal – 1. lokakuuta 1833 Lissabon) oli portugalilainen oopperalaulajatar, äänialaltaan mezzosopraano.

Todi syntyi Setúbalissa ja muutti perheineen Lissaboniin 1765. Hän ryhtyi näyttelemään ja esiintyi vielä samalla vuosikymmenellä Molièren näytelmässä *[[Tartuffe]]*. Hän tapasi myös italialaisen viulisti Francesco Saverio Todin, jonka kanssa hän meni vuonna 1769 naimisiin.

Todi sai laulunopetusta David Pereziltä. Vuonna 1770 hän esiintyi Giuseppe Scolarin oopperassa *Il Viaggiotare Ridicolo*. Vuosina 1772–1777 hän työskenteli Portossa laulajana ja laulunopettajana. Talvella 1777 hän teki ensimmäisen esiintymisensä ulkomailla laulaessaan Lontoossa. Vuodet 1778–1780 Todi vietti Ranskassa ja vuodet 1780–1783 Torinon Teatro Ruggiossa. Hän lauloi myös Saksassa ja Itävallassa vuoden 1781 aikana. Katariina II kutsui laulajattaren Venäjälle, jossa hän vietti neljä vuotta. Myöhemmin hän esiintyi mm. Preussin hoville.

Todille kehittyi näköongelmia hänen oleskellessaan Venetsiassa. Hän oli poissa lavalta muutamia kuukausia, mutta jatkoi sen jälkeen kiertelyä Italiassa ja lauloi myös Espanjassa. Todi vetäytyi uraltaan palattuaan Portugaliin lopullisesti 1800-luvun alkuvuosina. Hänen aviomiehensä kuoli 1803. Todi itse vietti kymmenen viimeistä elinvuottaan täysin sokeana. Hän sai aivohalvauksen heinäkuussa 1833 ja kuoli pari kuukautta myöhemmin. Todi haudattiin Lissaboniin.
Siittiöt sotapolulla

**Siittiöt sotapolulla** on Klamydian vuonna 1995 julkaistu albumi. Albumi on yhtyeen ensimmäinen julkaisu vuosina 1995-2000 yhtyeeseen kuuluneen basistin Hannu "Hantta" Viinamäen kanssa. Albumi julkaistiin sekä CD-, että LP-formaateissa. "Mammahälytys" on cover-versio saksalaisen Die Lokalmatadore -yhtyeen kappaleesta "Schneckenalarm".

Albumi nousi Suomen virallisen listan sijalle 5. ja on myynyt kultaa.

## Kappaleet
#
#
#
#
#
#
#
#
#
#
#
#
#
#
#
#
#
#

## Kokoonpano
* Vesku Jokinen – laulu
* Jari Helin – kitara
* Hantta Viinamäki – basso
* Riku Purtola – rummut

+

* Jukkis Järvinen – piano (kappale "Poppanaa")

## Lähteet
Pää kiinni painajainen

**Pää kiinni painajainen** on Klamydian vuonna 1992 julkaistu albumi. Se on yhtyeen kolmas pitkäsoitto ja ensimmäinen omakustanteinen levy.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano

* Vesa Jokinen &ndash; laulu
* Jari Helin &ndash; basso, laulu
* Marko Vuorimaa &ndash; kitara, laulu
* Riku Purtola &ndash; rummut
Julia Välimäki

**Julia Välimäki** (s. 2. marraskuuta 1987) on suomalainen valokuvamalli. Hän on kotoisin Jyväskylästä. 

Välimäki työskenteli mallina aktiivisesti vuosina 2004–2017. Hänen suurimpana saavutuksenaan pidetään Italian *[[Vogue]]*-lehteen pääsyä. Suomessa Välimäki muistetaan muun muassa lukuisista kotimaisten naistenlehtien kansista sekä vuosien 2013–2016 Lumene-kasvona . Hän on myös vieraillut *[[Suomen Huippumalli haussa]] -*ohjelmassa , sekä esiintynyt Lovexin "Guardian Angel"- ja Elastisen "Supervoimii"-musiikkivideoilla.   

Välimäki aloitti mallinuransa vuonna 2004 Laila Snellmanin luotsaamassa mallitoimisto Paparazzissa. Hän sai vuonna 2005 sopimuksen pienen pariisilaisen toimiston kanssa, ja tämän jälkeen hänen uransa lähti nopeasti nousuun myös Milanossa, Lontoossa ja Tukholmassa. Hänet nähtiin muun muassa ranskalaisen Clarins-kosmetiikkamerkin ja italialaisen Ermanno Scervino -muotitalon kampanjakasvona, sekä useissa kansainvälisesti arvostetuissa muotilehdissä kuten Brittien *Voguessa* ja Saksan *[[Elle|Ellessä]]*. Välimäki sai myös Suomessa tunnustusta menestyksekkäästä vuodestaan, kun hänet palkittiin *Kaupungin paras* -palkinnolla. Vuonna 2006 Välimäki sai kolmivuotisen sopimuksen IMG:n kanssa, joka on yksi maailman tunnetuimmista mallitoimistoista. Vuonna 2009 *[[Iltalehti]]* mainitsi Välimäen edelleen yhtenä kuumimmista suomalaisista mallinimistä. IMG ei uusinut sopimustaan Välimäen kanssa, ja vuosina 2010–2011 Välimäki työskenteli Suomen lisäksi muun muassa Singaporessa, Seoulissa, Lontoossa, Berliinissä ja Barcelonassa. Vuonna 2011 Välimäen ura sai uutta tuulta alleen, kun hän vaihtoi emotoimistoaan Suomessa ja aloitti yhteistyön Brandin kanssa. Samana vuonna hänet mainittiin ''City''-lehden *Nuoret toivot 25 alle 25-vuotiasta lupausta* -listalla . Vuosina 2012–2014 Välimäki nähtiin jälleen useissa kansainvälisissä julkaisuissa sekä muun muassa Lontoon muotiviikoilla. Hänet mainittiin myös *[[Ilta-Sanomat|Ilta-Sanomien]]* *Suomen seksikkäin nainen 2014* -listalla .

## Lähteet

## Aiheesta muualla
* Models.com 
*Fashion Model Directory
* Supermodels.nl
Psametik III

**Ankhkaenre Psammetikos III** (**Psametik III**) oli Egyptin 26. dynastian viimeinen faarao, joka hallitsi vuosina 526–525 eaa. Hän ei kyennyt estämään persialaisten tunkeutumista Egyptiin ja hävisi Persian kuningas Kambyses II:lle. Psametik III joutui vangiksi ja aluksi häntä kohdeltiin hyvin, mutta teloitettiin myöhemmin syytettynä petoksesta.

Herodotoksen mukaan Psametik III:n tytär orjuutettiin, hänen poikansa tuomittiin kuolemaan ja kannattajat muutettiin kerjäläisiksi. Heidät tuotiin entisen faaraonsa luokse testatakseen hänen reaktiotaan, mutta hän oli ainoastaan surullinen nähdessään heidän tilansa. Faarao säästettiin, mutta hänen poikansa pilkottiin palasiksi hänen silmiensä edessä. Kun Psametik III alkoi suunnitella vallankumousta, hänet pakotettiin juomaan "härän verenä" tunnettua myrkyllistä realgaarimineraalista valmistettua liuosta, minkä johdosta hän kuoli.

## Lähteet
Friedrich von Bodelschwingh

**Friedrich von Bodelschwingh** (6. maaliskuuta 1831 Tecklenburg – 2. huhtikuuta 1910 Bielefeld-Bethel) oli merkittävä saksalainen diakonian edistäjä. 

## Lapsuus ja opinnot

Bodelschwingh syntyi aatelisperheeseen Tecklenburgissa Westfalenissa ja vietti nuoruutensa Berliinissä isän ollessa keisarin korkea virkamies. Hän päätyi Baseliin opiskelemaan papiksi jatkaen opintoja myöhemmin Berliinissä ja Erfurtissa. 

## Pappina ja diakoniatyön edistäjänä

Bodelschwingh näki sosiaalista hätää ja kurjuutta, mikä sai hänet vuonna 1858 ryhtymään papiksi Pariisin Montmartren saksalaisten siirtotyöläisten parissa. Vaimonsa sairastuttua Bodelschwingh siirtyi vuonna 1864 Westfalin Dellvigin seurakunnan papiksi. Hän toimi siellä kahdeksan vuotta.

Bodelschwinghin ensimmäiset neljä lasta kuolivat kulkutautiin tammikuussa 1869. Bielefeldiin noihin aikoihin perustetusta diakonissalaitoksesta ja epileptikkojen hoitolasta tultiin vuonna 1871 pyytämään Bodelschwinghiä heille johtajaksi. Hän aloitti Bielefeldissä 1872 ja aloitti työtilaisuuksien järjestämisen epileptikoille. Siellä Friedrich von Bodelschwinghille syntyi neljä uutta lasta, joista hänen samanniminen poikansa jatkoi myöhemmin isänsä työtä Bielefeldissä. Bodelschwinghin tärkeä työnäky oli sopivan työn löytäminen eri tavoin sairaille ja vammaisille. Hän kehitti myös työtä ja toimeentuloa haeskelevien kulkureiden elinmahdollisuuksia perustamalla heille asuntoloita ja töitä. Laitosten yhteyteen rakennettiin lääketehdas, teurastamo, säilyketuotantoa, erilaisia seppien ja käsityöläisten pajoja, turveteollisuutta, maanviljelyksiä, puutarhoja, kirjapaino ja -kauppa, postitoimisto, orpokoteja ja kouluja. 

## Vaikutus Suomessa ja Ruotsissa

Eräs Suomeen ja Ruotsiinkin Kaupunkilähetysten työmuodoiksi *Murukokoelma*-nimellä (*die Brockensammlung*) kulkeutunut Bielefeldin toimintapa oli ”murujen” talot, joihin toimitettiin käytettyä tavaraa kunnostettavaksi ja kierrätettäväksi edelleen. Sama toiminta on vielä nykyisinkin Bielefeldissä käynnissä ja perustuu Joh. 6:12: ”Kerätkää tähteeksi jääneet palaset, ettei mitään menisi hukkaan.” Samoin asuntola- ja työsiirtolatoimintojen idea tuli Suomeen vuonna 1908 Helsingin Kaupunkilähetyksen johtajan B. H. Päivänsalon tutustuttua niihin Bielefeldissä.

## Lähteet
* 
* 
* 
*
* 
* 
* 

## Aiheesta muualla
* Maan kummallisin tavaratalo. Mitätön kalossipari on ollut alkuna Helsingin Kaupunkilähetyksen 'Muru-kokoelman' suurelle tavarapaljoudelle, josta nykyään voi ostaa melkeinpä mitä tahansa, Seura, 27.07.1938, nro 30, s. 14, Kansalliskirjaston digitaaliset aineistot
Tyhmyyden ylistys (albumi)

__NOTOC__
**Tyhmyyden ylistys** on Klamydian vuonna 2005 julkaistu albumi. Se debytoi Suomen virallisen listan seitsemännellä sijalla, ja pysyi listalla yhteensä neljä viikkoa.

Levyn lopussa on piiloraitana cover Pave Maijasen ”Pidä huolta” -kappaleesta.

## Kappaleet
Kaikki kappaleet säveltäneet ja sanoittaneet Vesku Jokinen ja Jari Helin sekä sanoittanut Jokinen, ellei toisin mainittu. Kaikki sovitukset Klamydia.

#
#
#
#
#
#
#
#
#
#
#
#
#
#
#

## Kokoonpano
* Jari Helin – kitarat, taustalaulu
* Vesku Jokinen – laulu
* Sami Kohtamäki – basso, taustalaulu
* Riku Purtola – rummut, taustalaulu

+

* Kari ”Metu” Bondén – laulu kappaleessa ”Lohikäärme Puff”

;Tuotanto
* Kari Lavila – äänittäjä, miksaaja
* Sami Koivisto – masteroija
* Ann-Sofi Berg – yhtyekuva
* Juho Juntunen – kansi

## Lähteet
Janne Kankaansyrjä

**Janne Kankaansyrjä** (s. 2. helmikuuta 1967 Kangasniemi) on suomalainen ultrajuoksija. Hän asuu Järvenpäässä.

## Saavutuksia
* Voitto, Deutschlandlauf 2006 (Saksan halkijuoksu, 11.–27.9., 1&nbsp;200 km) 110.06.47 – eroa seuraavaan yli 11 tuntia.
* Voitto, Nove Colli 2006 (Italia, Marco Pantanin muistokilpailu, 20.–21.5., 202 km) 21.01.12
* Voitto Transe Gaule 2005 (Ranskan halkijuoksu, 17.8.–3.9., 1&nbsp;200 km
* Kolmas, Spartathlon 2004 (Ateena–Spárti, Kreikka, 246 km) 27.19.15
* Neljäs, Trans-Europe Footrace 2003 (Lissabon – Moskova, 19.4.–21.6.2003, 5&nbsp;036 km), 510.33.40.
* 9., Trans-Europe Footrace 2009, Bari-Nordkapp 19.4.–21.6.2009 4488 km, 460.57.52
* Neljäs, Sakura-Michi 2002 (Nagoya–Kanasewa, Japani, 250 km) 26.27
* 12., Spartathlon 2002, 30.21.23
* 21., Spartathlon 2001, 31.44.42
* 12., Spartathlon 2000, 30.36.48
* 19., Spartathlon 1999, 33.11.44
* 53., Spartathlon 1998, 34.30.25
* Kolminkertainen Masokistin Unelma 100 km juoksun voittaja (2000–2002).
* 24h juoksun SE katuradalla (Vallauris Golfe-Juan, Ranska, 3.–4.12.2005) 226,350 km.

## Ennätykset
* Maraton 2.49.59
* 100 km: 8.05.34 (Helsinki, 26.8.2000)
* 12h: 138,88 km (Lohja, 27.5.2000)
* 24h: 226,350 km (Vallauris Golfe-Juan, Ranska, 3.–4.12.2005)
* 48h: 307,29 km (Surgeres, Ranska, 28.–30.5.2004)
Peter Bellamy

**Peter Franklyn Bellamy** (8. syyskuuta 1944 – 24. syyskuuta 1991) oli englantilainen folk-laulaja. Hän oli yksi The Young Traditionin perustajajäsenistä, mutta hänellä oli myös sooloura, joka päättyi vasta hänen itsemurhaansa 1991. 

Bellamy syntyi Bournemouthissa ja opiskeli Royal College of Musicissa, kunnes vuonna 1965 oli mukana perustamassa The Young Traditionia. Yhtye julkaisi kolme albumia ja teki lisäksi yhden levytyksen yhteistyössä Shirley Collinsin kanssa. Yhtye hajosi pidettyään viimeisen konserttinsa lokakuussa 1969.

Bellamyn ensimmäinen sooloalbumi oli *Mainly Norfolk* (1968). Levyllä hän lauloi englantilaisia kansanlauluja säestäen itseään kitaralla ja concertinalla. Vasta hänen kahdeksannella albumillaan vuonna 1975 oli mukana hänen omia sävellyksiään. Vuonna 1977 hän julkaisi itse kirjoittamansa "kansanmusiikkioopperan" *The Transports*. Teos uudelleenjulkaistiin 2004. Toinen projekti oli *The Maritime Suite*, jonka esitti BBC Radio 2. Sitä ei kuitenkaan ole koskaan levytetty. 

Bellamy esiintyi myös Yhdysvalloissa ja hänen konserttinsa pidettiin Sydneyn oopperatalossa. Hän levytti useita Rudyard Kiplingin balladeja. Bellamy teki itsemurhan syyskuussa 1991.

## Lähteet
Ålandscupen

**Ålandscupen** () oli Ahvenanmaalla pelattava miesten jalkapallocup. Sitä pelattiin vuodesta 1943 lähtien eli huomattavasti pidempään kuin Suomen cupia. Kilpailua hallitsi IFK Mariehamn, joka voitti cupin 44 kertaa. Se on saavuttanut myös viisi kaksoisvoittoa. Viimeksi se voitti cupin vuonna 2012 kukistettuaan Wiklöf Holding Arenalla pelatussa loppuottelussa IFFK:n maalein 3–1. Sarjaa ei ole pelattu vuoden 2012 jälkeen. Sen sijaan Ahvenanmaalla pelataan edelleen Ahvenanmaan mestaruuskilpailuissa.

## Loppuottelut

## Aiheesta muualla

* Ålandscupen Ålands Fotbollförbundin vuosikertomuksessa 2013 (sivu 10)
Churchilljoki (Hudsoninlahti)

**Churchilljoki** (, ) on Hudsoninlahteen laskeva joki Saskatchewanin ja Manitoban provinssien pohjoisosissa Kanadassa. Joen pituus sen alkulähteiltä Hudsoninlahdelle on 1&nbsp;609 kilometriä.

Joen alkulähteet ovat keskisen Kanadan itäosissa sijaitsevat Beaver Lake, Beaver River, Sand River, Cold Lake sekä Winefred River, jotka laskevat vetensä Saskatchewanin Churchilljärveen. Joki virtaa Churchilljärvestä kohti itää muodostaen useita järvialtaita, ennen kuin laskee pieneen Hudsoninlahden sivulahteen, Button Bayhin Churchillin kaupungin luona.

Joki on myös suosittu melontakohde.

## Lähteet

## Aiheesta muualla
Punavalkku

**Punavalkku** (*Cephalanthera rubra*) on lähinnä Euroopassa tavattava komeakukkainen kämmekkälaji. Suomessa laji on erittäin harvinainen ja rauhoitettu.

## Ulkonäkö ja koko
Punavalkku kasvattaa 20–50 senttimetriä pitkän, yläosastaan karvaisen varren. Varressa on vuoroittain 4–6 kapeanpuikeaa tai suikeaa lehteä, jotka ovat 8–10 cm pitkiä. Kukinto on harsu tähkä, jossa on 3–15 isoa kukkaa. Kukkien tukilehdet ovat sikiäintä pitempiä. Kukat ovat vaaleanpunaisia ja kannuksettomia, suippo huuli on valkoisehko, keltajuovainen ja punalaitainen. Sikiäin on tiheäkarvainen. Laji kukkii heinäkuussa.

Tärkein osa punavalkusta sijaitsee maan alla. Laji elää symbioosissa sienen kanssa. Sienijuuren kanssa läheisen suhteen muodostava maavarsi kasvattaa pitkiä juuria, mutta maanpäällisiä versoja ei nouse esiin läheskään joka vuosi.

Maanpäällisen verson lehdet ovat tummanvihreitä, lyhyitä verrattuna toiseen valkkuun, miekkavalkkuun. Kukkia on tätä toista lajia vähemmän, ja ne ovat väriltään purppuraisia. Kukinnan jälkeen kasvi on lehtien lisäksi helppo erottaa miekkavalkusta myös sen perusteella, että miekkavalkusta poiketen punavalkun kukat kasvavat selvän suojuslehden tyveltä: miekkavalkulla kukinnon suojuslehdet ovat hyvin vaatimattomat.

Punavalkun pölytys perustuu huijaukseen. Sen uskotaan käyttävän kellokasvien, erityisesti kurjenkellon (*Campanula persicifolia*) pölyttäjinä toimivia soukkomehiläisiä (mm. *Chelostoma fuliginosum* ja kissankellosoukkomehiläinen *C. campanularum*) hyödykseen. Kasvin kukissa ei ole mettä, joten pölyttäjät jäävät palkitsematta. Ainakaan Suomessa pölytystulos ei ole hyvä.

## Levinneisyys
Punavalkkua tavataan pääasiassa Keski- ja Etelä-Euroopassa ja Kaukasuksella. Pienempiä esiintymiä tavataan lähes koko Euroopassa pohjoisimpia osia lukuun ottamatta, Lähi-idästä ja Pohjois-Afrikan länsiosista. Suomessa punavalkun harvat ja pienet esiintymät ovat keskittyneet Lohjan ja Kiskon seuduille. Laji lienee levinnyt Suomeen jo jääkauden jälkeisellä lämpökaudella.

## Elinympäristö
Suomessa punavalkku kasvaa valoisissa kangasmetsissä ja lehdoissa. Laji suosii kalkkimaita ja etelärinteitä. Lajin taantumiseen Suomessa on ilmeisesti syynä avohakkuut, kasvupaikkojen kuusettuminen sekä kesämökkirakentaminen. Lajin yleisyyttä on kuitenkin vaikea arvioida punavalkun hyvin epäsäännöllisen kukinnan takia.

## Lähteet
* *Kämmekät, Suomen orkideat*. Toim. Korhonen, Mauri & Vuokko, Seppo. Forssan kustannus Oy, Forssa 1987.
* Pykälä, Juha: *Punavalkku*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 117–118.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Laji.fi: Punavalkku (''Cephalanthera rubra'')
* Kasviatlas 2020: Punavalkun (''Cephalanthera rubra'') levinneisyys Suomessa
* Pinkka – Lajintuntemuksen oppimisympäristö: Punavalkku (''Cephalanthera rubra'')
* Pohjolan kasvien pauloissa: ''Cephalanthera rubra'' – punavalkku
Milo Ventimiglia

**Milo Anthony Ventimiglia** (s. 8. heinäkuuta 1977 Kalifornia) on yhdysvaltalainen näyttelijä. Hänen tunnettuja roolejaan ovat Jess Mariano televisiosarjassa *[[Gilmoren tytöt]]*, Peter Petrelli televisiosarjassa *[[Heroes (televisiosarja)|Heroes]]* ja Jack Pearson draamasarjassa *[[This Is Us (televisiosarja)|This Is Us]]*.

## Elämä ja ura
Ventimiglian sukujuuret ovat hänen isänsä puolelta sisilialaiset ja äitinsä puolelta englantilais-skotlantilaiset. Anaheimissa Kaliforniassa kasvanut Ventimiglia päätti jo kahdeksanvuotiaana haluavansa voittaa Oscarin. 18-vuotiaana hän liittyi teatteriin. Hän opiskeli Kalifornian yliopistossa pääaineenaan teatteri. 

Ventimiglian ensimmäinen palkallinen näyttelijänrooli oli sarjassa *[[Bel-Airin prinssi]]*, jonka jälkeen hän on esiintynyt useissa eri elokuvissa ja TV-sarjoissa. Hänen tunnetuimmat roolinsa televisiossa ovat olleet sarjoissa *[[Gilmoren tytöt]]*, *[[Heroes (televisiosarja)|Heroes]]* ja *[[This Is Us (televisiosarja)|This Is Us]]*. Elokuvissa hän on esiintynyt muun muassa Rocky Balboan pojan roolissa. 

Ventimiglialla oli myös rooli Fergien musiikkivideossa ”Big Girls Don’t Cry”.

## Yksityiselämä
Ventimiglia on kolmilapsisen perheen kuopus ja hyvin urheilullinen. Hän pitää lumilautailusta, lainelautailusta ja skeittauksesta. Hänen lempiharrastuksensa on vanhojen autojen korjaaminen.

Vuosina 2003–2006 Ventimiglia seurusteli Alexis Bledelin kanssa, joka näytteli *Gilmoren tytöissä* Ventimiglian roolihahmon Jessin tyttöystävää Rorya. Hän on seurustellut myös *Heroes*-sarjan vastanäyttelijänsä Hayden Panettieren kanssa. He kuitenkin erosivat vuonna 2009.

## Osittainen filmografia
**[[Bel-Airin prinssi]]* (1995)
**[[Must Be the Music]]* (1996)
**[[Sabrina, teininoita]]* (1996)
**[[Rewind]]* (1997)
**[[Boys Life 2]]* (1997)
**[[Brooklyn South]]* (1998)
**[[Kelly Kelly (televisiosarja)|Kelly Kelly]]* (1998)
**[[One World]]* (1998)
**[[Sinussa on se jokin]]* (1999)
**[[Speedway Junky]]* (1999)
**[[Luvattu maa (televisiosarja)|Luvattu maa]]* (1999)
**[[Opposite Sex - Pojat tyttökoulussa]]* (2000)
**[[CSI]]* (2000)
**[[Gilmoren tytöt]]* (2001–2006)
**[[Nice Guys Finish Last]]* (2001)
**[[111 Gramercy Park]]* (2003)
**[[Winter Break]]* (2003)
**[[Käytäväpeliä]]* (2003)
**[[Kova laki: Erikoisyksikkö]]* (2003)
**[[American Dreams]]* (2004–2005)
**[[Cursed]]* (2005)
**[[Dirty Deeds]]* (2005)
**[[Stay Alive]]* (2006)
**[[The Bedford Diaries]]* (2006)
**[[Heroes (televisiosarja)|Heroes]]* (2006–2010)
**[[Rocky Balboa (elokuva)|Rocky Balboa]]* (2006)
**[[Pathology]]* (2008)
**[[The Divide (elokuva)|The Divide]]* (2011)
**[[Grace of Monaco]]* (2014)
**[[Creed II]]* (2018)

## Lähteet

## Aiheesta muualla

*
Ua

**Ua** tarkoittaa seuraavia:

## Yliopistot
* Aberdeenin yliopisto, *University of Aberdeen* (UA), brittiläinen yliopisto
* Akronin yliopisto, *The University of Akron* (UA), yhdysvaltalainen yliopisto
* Alabaman yliopisto, *The University of Alabama* (UA), yhdysvaltalainen yliopisto
* Albertan yliopisto, *University of Alberta* (UA), kanadalainen yliopisto
* Arizonan yliopisto, *The University of Arizona* (UA), yhdysvaltalainen yliopisto
* Arkansas’n yliopisto, *University of Arkansas* (UA), yhdysvaltalainen yliopisto
* Aucklandin yliopisto, *University of Auckland* (UA), uusiseelantilainen yliopisto
* Aveiron yliopisto, *Universidade de Aveiro* (UA), portugalilainen yliopisto
* University at Albany (UA), yhdysvaltalainen yliopisto

## Henkilöt
Ua on seuraavien henkilöiden nimi:

* Hivshu Ua, oik. *Robert E. Peary II* (s. 1956), grönlantilaissyntyinen muusikko ja šamaani
* Kaori Hasegawa (s. 1972), alkuaan Kaori Shima, taiteilijanimi Ua, japanilainen muusikko.

## Muut
* astronominen yksikkö, tunnus AU, au, a.u. tai ua (englanninkielisestä nimestä *astronomical unit* tai ranskankielisestä nimestä *unité astronomique*), Maan keskimääräinen etäisyys Auringosta
* 
* Under Armour, yhdysvaltalainen vaatevalmistaja
* 
* United Artists (UA), yhdysvaltalainen elokuvatuotantoyhtiö
* Urban Assault (UA), tietokonepeli